CELEX: E2015P0013
Language: da
Date: 2015-05-19 00:00:00
Title: Anmodning om en rådgivende udtalelse fra EFTA-Domstolen indgivet af Fürstliches Obergericht, Liechtenstein, af 19. maj 2015 i sagen Abuelo Insua Juan Bautista mod Liechtensteinische Invalidenversicherung (Sag E-13/15)

5.11.2015   
            
            
               DA
            
            
               Den Europæiske Unions Tidende
            
            
               C 366/11
            
         Anmodning om en rådgivende udtalelse fra EFTA-Domstolen indgivet af Fürstliches Obergericht, Liechtenstein, af 19. maj 2015 i sagen Abuelo Insua Juan Bautista mod Liechtensteinische Invalidenversicherung
   (Sag E-13/15)
   (2015/C 366/09)
   Fürstliches Obergericht (Liechtenstein) har ved skrivelse af 19. maj 2015, som indgik til EFTA-Domstolens justitskontor den 29. maj 2015, anmodet EFTA-Domstolen om en rådgivende udtalelse om nedenstående spørgsmål i sagen Abuelo Insua Juan Bautista mod Liechtensteinische Invalidenversicherung:
   
               1.
            
            
               Er en person, der modtager ydelser (sagsøgeren), i en situation, hvor debitorinstitutionen er bundet af de konstateringer, som opholds- eller bopælsstedets institution har foretaget, jf. artikel 87, stk. 2, i forordning (EF) nr. 987/2009, afskåret fra at bestride disse konstateringer under en sag ved debitorinstitutionen?
            
         
               2.
            
            
               Såfremt det første spørgsmål besvares bekræftende: gælder denne bindende virkning også i retssager, der i henhold til nationale processuelle regler følger efter sagen ved debitorinstitution?